මොරටුව - සොයිසාපුර ප්‍රදේශයේ ආපනශාලාවකට පසුගියදා වෙඩි තැබීමේ සිද්ධියට පැමිණි මෝටර් රථය සහ එහි රියදුරු බස්නාහිර පළාත් බුද්ධි කොට්ඨාසය විසින් පිළියන්දල ප්‍රදේශයේදී අත්අඩංගුවට ගෙන තිබෙනවා. 50 හැවිරිදි වියේ පසුවන සැකකරු පිළියන්දල - සුවාරපොල ප්‍රදේශයේ තාවකාලිකව ලැගුම් ගෙන සිට ඇති අතර, වෙඩි තැබීම සිදුකිරීම සඳහා පැමිණි මෝටර් රථයද කුලී පදනම මත ලබාගෙන ඇති බවටයි හෙළිවී ඇත්තේ.